Patikul

Patikul (Bayan ng Patikul) er en kommune på Filippinene. Kommunen ligger i hovedsak på øya Jolo i Suluøyene og tilhører provinsen Sulu.

Historie
Vulkanfjellet Bud Dajo ligger i innlandet i kommunen. Under Morokrigene stod det to store slag på Bud Dajo og inne i dets krater, begge vunnet av amerikanske styrker: første slag om Bud Dajo i 1906 som også er blitt kalt en massaker, og andre slag om Bud Dajo i 1911.

Den 19. oktober 1977 ble 34 offiserer og soldater fra den filippinske hær drept i Patikul av opprørere fra Moro National Liberation Front under Usman Sali.

Den 2. februar 2019 ble fem soldater drept og fem andre såret under en skuddveksling med den ISIL-allierte gruppen Abu Sayyaf i Patikul. Tre terrorister ble drept, og fem såret. Angrepet fant sted en uke etter en bombing som drepte 20 personer i den katolske katedralen i byen Jolo like ved.

Den 4. juli 2021 styrtet et Lockheed C-130 Hercules transportfly fra Philippine Air Force (PAF) da det feilberegnet landingen på flyplassen der, som betjener provinsens hovedstad Jolo. Med minst 45 døde, hvorav 42 ombord og tre på bakken, var dette den dødeligste flyulykken i filippinsk militær historie.

 Barangayer 
Patikul deles inn i 30 barangayer.

 Anuling
 Bakong
 Bangkal
 Bonbon
 Buhanginan (Darayan)
 Bungkaung
 Danag
 Gandasuli Igasan
 Kabbon Takas
 Kadday Mampallam
 Kan Ague
 Kaunayan
 Langhub
 Latih
 Liang Maligay
 Mauboh
 Pangdanon
 Panglayahan
 Pansul
 Patikul Higad
 Sandah
 Taglibi (Pob.) Tandu-Bagua
 Tanum
 Taung
 Timpok
 Tugas
 Umangay

 Referanser 

 Eksterne lenker 
 2018 Philippine Standard Geographic Code (PSGC) Philippine Statistics Authority
 2015 Census of Population and Housing Report Philippine Statistics Authority

Kategori:Kommuner på Filippinene
Kategori:Sulu